

**"Қостанай селолық округі елді мекендерінің құрамды бөліктеріне
атауларын беру туралы" 2009 жылғы 2 қарашадағы № 4 шешіміне өзгерістер енгізу туралы**

Қостанай облысы Қарабалық ауданы Қостанай ауылдық округі әкімінің 2014 жылғы 23 мамырдағы № 1 шешімі. Қостанай облысының Әділет департаментінде 2014 жылғы 23 маусымда № 4863 болып тіркелді

      Қазақстан Республикасының 2001 жылғы 23 қантардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабының 1-тармағына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік – аумақтық құрылысы туралы" Заңының 14-бабының 4) тармақшасына сәйкес, Қостанай ауылдық округінің әкімі **ШЕШІМ ҚАБЫЛДАДЫ:**

      1. "Қостанай селолық округі елді мекендерінің құрамды бөліктеріне атауларын беру туралы" Қостанай ауылдық округі әкімінің 2009 жылғы 2 қарашадағы № 4 шешіміне (Нормативтік құқықтық актілерді мемлекеттік тіркеу тізілімінде № 9-12-124 тіркелген, 2009 жылғы 23 желтоқсанда "Айна" газетінде жарияланған) мынадай өзгерістер енгізілсін:

      - шешімнің мемлекеттік тілдегі тақырыбында және бүкіл мәтін бойынша "селолық", "селосы" деген сөздер тиісінше "ауылдық", "ауылы" деген сөздермен ауыстырылсын.

      2. Осы шешім алғашқы ресми жарияланған күнінен күнтізбелік он күн өткен соң қолданысқа енгізіледі.

*Қ. Нүркешев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК